ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670032365

ขอให้จัดสรรเจ้าหน้าที่ในการขุดลอกคลอง บริเวณ ถนนประชาร่วมใจ ซอยประชาร่วมใจ 70 และ ซอยประชาร่วมใจ72 แขวงทรายกองดินใต้ เขตคลองสามวา กรุงเทพมหานคร จุดสังเกต เป็นคลองที่อยู่ระหว่างซอยประชาร่วมใจ 70 และ ซอยประชาร่วมใจ72 จะอยู่ห่างจากที่ทำการไปรษณีย์มีนบุรี ประมาณ 5 กิโลเมตร และห่างจากมัสยิด ประมาณ 2 กิโลเมตร เนื่องจากผู้ร้องแจ้งว่า บริเวณคลองดังกล่าวเป็นคลองที่เชื่อมกับคลองแสนแสบ โดยจะมีเศษหญ้า เศษขยะอยู่ภายในคลองเป็นจำนวนมาก ซึ่งหากมีฝนตกก็จะทำให้เกิดน้ำท่วมขัง และน้ำเข้าไปยังที่อยู่อาศัยของประชาชน โดยบ้านของผู้ร้องนั้นมีผู้สูงอายุ และมีผู้ป่วยติดเตียงอาศัยอยู่ด้วย จึงเกรงว่าจะได้รับอันตราย และผู้ร้องแจ้งว่าก่อนหน้านี้บริเวณหน้าปากซอยนั้นจะมีหลุมสำหรับเพื่อให้น้ำผ่าน และระบายแต่ปัจจุบันได้มีการปิดไว้ จึงอาจจะเป็นสาเหตุที่ทำให้น้ำไหลไม่สะดวก และเกิดน้ำท่วมขัง จากกรณีดังกล่าวส่งผลให้ผู้ร้อง และประชาชนในพื้นที่ได้รับความเดือดร้อนเป็นอย่างมาก เบื้องต้นผู้ร้องเคยแจ้งเรื่องไปยัง page facebook ของสำนักงานเขตคลองสามวา แต่ยังไม่มีการดำเนินการ โดยประสบปัญหามาเป็นระยะเวลาประมาณ 4 เดือนแล้ว จึงประสงค์ให้หน่วยงานที่เกี่ยวข้องจัดสรรเจ้าหน้าที่ในการขุดลอกคลอง บริเวณ ถนนประชาร่วมใจ ซอยประชาร่วมใจ 70 และ ซอยประชาร่วมใจ72 แขวงทรายกองดินใต้ เขตคลองสามวา กรุงเทพมหานคร เพื่อบรรเทาความเดือดร้อนให้แก่ประชาชน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata